Tour de Singkarak
Tour de Singkarak adolah kajuaraan balap sapeda resmi dari Pasatuan Balap Sapeda Internasional (Union Cycliste International) nan diadoan satiok taun di Sumatera Barat. Kajuaroan nan patamo kali dimulai pado taun 2009 ko marupokan balapan jalan rayo jarak jauah nan umumnyo diadokan kiro-kiro bulan April hinggo Juni, dan balansuang salamo saminggu. Kajuaraan iko alah manjalin karajosamo jo Amaury Sport Organisation, nan adolah panyalanggara Tour de France di Parancih.[1]
Sasuai jo namonyo, Danau Singkarak nan marupokan danau paliang gadang di Sumatera Barat manjadi bagian dari jalua linteh Tour de Singkarak. Salain tu, babarapo kawasan wisata lain turuik manjadi bagian dari jalua lintehnyo, tamasuak Lambah Harau, Danau Maninjau, Kelok 44, Danau Diateh, dan Danau Dibawah.[2]
Daftar isi
Sijarah[suntiang | suntiang sumber]
- Caliak pulo: Tour de Singkarak 2009, Tour de Singkarak 2010, Tour de Singkarak 2011, dan Tour de Singkarak 2012
Tour de Singkarak diadokan untuak patamo kalinyo dek Kamantrian Kabudayaan dan Pariwisata Indonesia pado taun 2009. Dipandang sukses dari sagi panyalanggaraan, mambuek ajang balap sapeda ko sabagai salah satu kajuaraan balap sapeda rasmi Pasatuan Balap Sapeda Internasional di kelas 2.2 Asia Tour. Salain didukuang dek Kamantrian Kabudayaan dan Pariwisata Indonesia, Tour de Singkarak dipakuek juo jo dana dari APBD provinsi, kabupaten, dan kota nan daerahnyo dilalui dek urang nan balomba. Hal iko sabauk satiok daerah nan turuik jadi bagian tahapan palombaan Tour de Singkarak punyo paran cukuik besar dalam mampakanaan daerahnyo. Jumlah kabupaten dan kota nan manjadi jalua linteh Tour de Singkarak dari taun ka tahun mangalami paningke'an.
Dalam tigo kali panyelenggaraan Tour de Singkarak, kota Padang taruih manjadi titiak start palombaan dengan titiak finish di dermaga danau Singkarak. tapi pas Tour de Singkarak 2012, titiak start lomba dipindahan ka kota Sawahlunto. Sadangkan titiak finish dipindahan ka kota Padang sebagai ibu kota Sumatera Barat.[3]
Etape[suntiang | suntiang sumber]
Dampak[suntiang | suntiang sumber]
Diadoannyo Tour de Singkarak dinilai alah dapek maningke'an kunjuangan wisatawan mancanegara ka Sumatera Barat. Bahkan pado taun 2011 naiak hinggo 13,2% atau di ateh kanaikan pariwisata nasional nan 8,9%. Pado taun 2010, wisatawan mancanagara nan mainok di hotel babintang di Sumatera Barat alah sabanyak 332.515 urang, dan taun 2011 maningkek lai manjadi 413.180 urang atau naiak kiro-kiro 24,3%.[4]
Dari sagi koordinasi dan sinergi, Tour de Singkarak dinilai lo sabagai event promosi pariwisata tabaiak dari 41 event tatap nan dinilai dek Kemenparekraf. Sinergi nampak dari kompaknyo para pamimpin daerah dalam mandukuang kagiatan tasabuik; gubernur, wali kota, jo bupati datang lansuang satiok rapat koordinasi.[5]
Pamanang[suntiang | suntiang sumber]
Rujuakan[suntiang | suntiang sumber]
- ^ regional.kompas.com Penyelenggara TdS Targetkan Kenaikan Kelas.
- ^ olahraga.kompas.com Pariwisata Versus Balap Sepeda.
- ^ www.tempo.co Tour de Singkarak 2012 Dimulai dari Sawahlunto.
- ^ travel.kompas.com Kunjungan Wisatawan ke Sumbar Meningkat.
- ^ metrotvnews.com Tour de Singkarak Promosi Wisata Terbaik
Pautan lua[suntiang | suntiang sumber]
- (Inggris) Situs Resmi Tour de Singkarak
- (Indonesia) TdS mendekati TdF
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn ind_Latn ind_Latn min_Latn ind_Latn min_Latn min_Latn min_Latn zsm_Latn